CELEX: 32020D1525
Language: hr
Date: 2020-10-16 00:00:00
Title: Provedbena odluka Komisije (EU) 2020/1525 оd 16. listopada 2020. o izmjeni Priloga Provedbenoj odluci 2013/764/EU o mjerama kontrole zdravlja životinja u pogledu klasične svinjske kuge u određenim državama članicama (priopćeno pod brojem dokumenta C(2020)7008) (Tekst značajan za EGP)

20.10.2020   
               
               
                  HR
               
               
                  Službeni list Europske unije
               
               
                  L 346/31
               
            
         PROVEDBENA ODLUKA KOMISIJE (EU) 2020/1525
         оd 16. listopada 2020.
         o izmjeni Priloga Provedbenoj odluci 2013/764/EU o mjerama kontrole zdravlja životinja u pogledu klasične svinjske kuge u određenim državama članicama
         
            
               (priopćeno pod brojem dokumenta C(2020)7008)
            
         
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (2), a posebno njezin članak 10. stavak 4.,
         budući da:
         
                     (1)
                  
                  
                     Provedbenom odlukom Komisije 2013/764/EU (3) utvrđuju se mjere kontrole zdravlja životinja u pogledu klasične svinjske kuge koje se primjenjuju u državama članicama ili njihovim područjima navedenima u njezinu prilogu. Te mjere uključuju zabranu otpremanja pošiljaka živih svinja, svježeg svinjskog mesa, mesnih pripravaka i proizvoda od svinjskog mesa iz određenih područja navedenih u tom prilogu. Mjere kontrole zdravlja životinja utvrđene u toj provedbenoj odluci primjenjuju se usporedo s onima utvrđenima u Direktivi Vijeća 2001/89/EZ (4) i svrha im je suzbijanje širenja klasične svinjske kuge, posebno na razini Unije.
                  
               
                     (2)
                  
                  
                     Provedbenom odlukom 2013/764/EU propisana su i odstupanja od zabrane otpreme živih svinja iz određenih područja pod uvjetom da su ispunjeni određeni uvjeti, uključujući nadzor.
                  
               
                     (3)
                  
                  
                     Uzimajući u obzir učinkovitost mjera nadzora i kontrole koje se primjenjuju u Latviji u skladu s Direktivom 2001/89/EZ i Provedbenom odlukom 2013/764/EU kako je podneseno Stalnom odboru za bilje, životinje, hranu i hranu za životinje te s obzirom na povoljnu epidemiološku situaciju u pogledu klasične svinjske kuge u toj državi članici, sva područja u Latviji koja su trenutačno navedena u Prilogu Provedbenoj odluci 2013/764/EU trebalo bi isključiti iz tog priloga.
                  
               
                     (4)
                  
                  
                     Odluku 2013/764/EU trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Točka 3. Priloga Provedbenoj odluci 2013/764/EU briše se.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 16. listopada 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 395, 30.12.1989., str. 13.
         
         
            (2)  SL L 224, 18.8.1990., str. 29.
         
         
            (3)  Provedbena odluka Komisije 2013/764/EU od 13. prosinca 2013. o mjerama kontrole zdravlja životinja u pogledu klasične svinjske kuge u nekim državama članicama (SL L 338, 17.12.2013., str. 102.).
         
            (4)  Direktiva Vijeća 2001/89/EZ od 23. listopada 2001. o mjerama Zajednice za kontrolu klasične svinjske kuge (SL L 316, 1.12.2001., str. 5.).